pythainlp/thai-wiki-dataset-v4 huggingface dataset:
รณชัย ถมยาปริวัฒน์

รณชัย ถมยาปริวัฒน์ หรือที่รู้จักกันดีในชื่อว่า อ๊อด คีรีบูน (17 สิงหาคม พ.ศ. 2507 – 16 ตุลาคม พ.ศ. 2564) เป็นนักร้อง นักดนตรี นักแสดงและนักแต่งเพลงชาวไทย อดีตนักร้องนำและหัวหน้า วงคีรีบูน แนวสตริงคอมโบ ตั้งแต่ปี พ.ศ. 2526 มีบทเพลงที่มีชื่อเสียงคือ "รอวันฉันรักเธอและหากรัก" โดยมีผลงานในนามวงจำนวน 6 ชุด จบปริญญาตรีจากคณะเศรษฐศาสตร์ จุฬาลงกรณ์มหาวิทยาลัย
ประวัติ.
ในช่วงที่อยู่กับวงคีรีบูน รณชัยได้เข้าร่วมเป็นหนึ่งในกลุ่มนักร้องชายหญิงที่ร้องเพลงคู่แนวลูกกรุง ในชุด รวมดาว, พบดาว และ นพเก้า ตั้งแต่ปี พ.ศ. 2527 โดยมากร้องคู่กับ อัจฉพรรณี หาญณรงค์ หรือ โอ ปุยฝ้าย จนได้ออกอัลบั้มเต็มคู่กัน 1 ชุด
รณชัย มีอัลบั้มเดี่ยวออกมาอีกนับสิบชุดภายหลังการยุบวง และเคยมีผลงานแสดงภาพยนตร์โดยเป็นพระเอกเพียงเรื่องเดียว คือ ความรักของคุณฉุย ในปี พ.ศ. 2532 คู่กับ รัชนก พูนผลิน
รณชัย ยังเป็นเจ้าของโรงเรียนสอนดนตรีเพื่อการเรียนรู้ "คีรีบูน จีเนียส มิวสิก" 
ด้านชีวิตครอบครัวสมรสกับ เอ้ก ปภัสรา ถมยาปริวัฒน์ และมีบุตรสาว 1 คน ชื่อ เอิ๊ก ชมนวรรณ ถมยาปริวัฒน์
รณชัย ได้ไปออกรายการ The Mask Singer หน้ากากนักร้อง ซีซันที่ 4 แข่งใน Group C ฉายา หน้ากากมะพร้าว ร้องเพลง ชาวนากับงูเห่า โดยแพ้ หน้ากากพ่อมด
ในปี พ.ศ. 2562 เขาร่วมแสดงในละครชุดเรื่อง Fleet of Time กาลครั้งหนึ่ง รักของเรา ทางช่อง จีเอ็มเอ็ม 25 โดยรับบทเป็น พ่อของวิน
การเสียชีวิต.
เมื่อเวลา 22:15 น. ของวันที่ 16 ตุลาคม พ.ศ. 2564 นายรณชัย ถมยาปริวัฒน์ เสียชีวิตด้วยโรคมะเร็งสมอง ในอายุ 57 ปี
พระบาทสมเด็จพระวชิรเกล้าเจ้าอยู่หัว โปรดเกล้าโปรดกระหม่อมฯ พระราชทานเพลิงศพเป็นกรณีพิเศษในวันที่ 19 ธันวาคม พ.ศ. 2564 วัดเขมาภิรตารามราชวรวิหาร จังหวัดนนทบุรี
ศรีพรรณ ชื่นชมบูรณ์

ศรีพรรณ ชื่นชมบูรณ์ (ชื่อเล่น: อ้น) เกิดเมื่อวันที่ 16 กุมภาพันธ์ พ.ศ. 2521 จังหวัดพัทลุง เป็นนักแสดง พิธีกร นักร้อง ชาวไทย
ประวัติ.
ศรีพรรณมีน้องชาย 1 คน ดีเจอาร์ต มารุต ชื่นชมบูรณ์ จบการศึกษาชั้นมัธยมปลายจาก โรงเรียนมาแตร์เดอีวิทยาลัย จบการศึกษาระดับอุดมศึกษาจากคณะมนุษยศาสตร์ เอกภาษาอังกฤษ มหาวิทยาลัยหอการค้าไทย 
เข้าสู่วงการด้วยการเล่นมิวสิกวิดีโอของมอส ปฏิภาณ เป็นพิธีกรรายการทีนทอล์ค อ้นมีฉายาในรายการว่า "น้าเนียม" มีผลงานภาพยนตร์เรื่องแรกเรื่อง "รัก-ออกแบบไม่ได้" จากเรื่องนี้เองทำให้ได้รับรางวัลจากรางวัลชมรมวิจารณ์บันเทิง สาขานักแสดงสมทบหญิงยอดเยี่ยม นอกจากนี้ยังเคยออกผลงานเพลงอัลบั้มเดี่ยวที่ชื่อว่า "อ้นออกเทป" สังกัดค่ายแกรมมี่ เมื่อปี 2546
ด้านชีวิตส่วนตัว ปัจจุบันสมรสกับ อนันต์ บุนนาค นักร้องชื่อดังค่ายอาร์เอสในอดีต โดยจัดงานแบบเรียบง่าย เมื่อวันที่ 28 เมษายน พ.ศ. 2550
กลุ่มอาการตอบสนองต่อการอักเสบทั่วร่างกาย

ในทางการแพทย์ กลุ่มอาการตอบสนองต่อการอักเสบทั่วร่างกาย (systemic inflammatory response syndrome) หรือ SIRS เป็นภาวะการอักเสบของทั้งร่างกายโดยไม่ระบุสาเหตุของการติดเชื้อ นับเป็นภาวะฉุกเฉินทางการแพทย์
นิยามของ SIRS.
เกณฑ์ของกลุ่มอาการตอบสนองต่อการอักเสบทั่วร่างกายกำหนดขึ้นในปี ค.ศ. 1992 ซึ่งแพทย์จะจัดว่าผู้ป่วยมีกลุ่มอาการตอบสนองต่อการอักเสบทั่วร่างกายต่อเมื่อมีอาการเข้าเกณฑ์ดังกล่าวอย่างน้อย 2 ข้อ
ความแตกต่างระหว่าง SIRS และภาวะพิษเหตุติดเชื้อ.
มีคำที่มักจะใช้สับสนระหว่างกลุ่มอาการตอบสนองต่อการอักเสบทั่วร่างกาย (SIRS) และภาวะพิษเหตุติดเชื้อ (sepsis) SIRS ซึ่งมีสาเหตุมาจากการติดเชื้อที่สงสัยหรือที่ทราบได้นั้นคือภาวะพิษเหตุติดเชื้อ
หรือกล่าวโดยสรุปว่า "SIRS + การติดเชื้อ = ภาวะพิษเหตุติดเชื้อ"
ยูเซน โบลต์

ยูเซน เซนต์ลีโอ โบลต์ (เกิดวันที่ 21 สิงหาคม ค.ศ. 1986) เป็นอดีตนักวิ่งระยะสั้นชาวจาเมกา โดยได้รับการยอมรับว่าเป็นนักวิ่งที่ยิ่งใหญ่ที่สุดตลอดกาล เขาเป็นเจ้าของสถิติโลกในการวิ่ง 100 เมตร, 200 เมตร และประเภทวิ่งผลัด 4 × 100 เมตร 
โบลต์เป็นผู้ชนะเหรียญทองโอลิมปิก 8 สมัย โดยเขาเป็นนักวิ่งคนเดียวที่คว้าแชมป์โอลิมปิก 100 เมตร และ 200 เมตร ในการแข่งขันกีฬาโอลิมปิก 3 ครั้งติดต่อกัน (2008, 2012 และ 2016) นอกจากนี้เขายังได้รับรางวัลเหรียญทองวิ่งผลัด 4 × 100 สองรายการ โดยเขาได้รับความสนใจไปทั่วโลกจากชัยชนะในการแข่งขันสองครั้งซึ่งทำลายสถิติโลกที่โอลิมปิกฤดูร้อน 2008
เขายังเป็นแชมป์โลก 11 สมัย โดยได้รับรางวัลแชมป์โลก 100 เมตร, 200 เมตร และวิ่งผลัด 4 × 100 เมตร ติดต่อกันตั้งแต่ปี 2009 ถึง 2015 ยกเว้นในปี 2011 ที่เขาออกตัวผิดพลาดในการแข่ง 100 เมตร เขาเป็นนักกีฬาที่ประสบความสำเร็จสูงสุดของกรีฑาชิงแชมป์โลก โบลต์เป็นนักกีฬาคนแรกที่คว้าแชมป์โลกมากถึง 4 รายการในการวิ่ง 200 เมตร และเป็นหนึ่งในผู้ที่ประสบความสำเร็จมากที่สุดในระยะ 100 เมตร ด้วยแชมป์โลก 3 รายการ
ซาโอริ คิมูระ

ซาโอริ คิมูระ (; โรมาจิ: "Kimura Saori"; เกิด 19 สิงหาคม ค.ศ. 1986) เป็นนักกีฬาวอลเลย์บอลหญิงทีมชาติญี่ปุ่น ซึ่งทำหน้าที่เป็นกัปตันทีมครั้งแรกในปี ค.ศ. 2013 และเป็นขวัญใจของกองเชียร์ชาวญี่ปุ่น อีกทั้งเธอยังรับใช้ทีมชาติญี่ปุ่นมานาน เห็นได้จากการเข้าแข่งขันของเธอในนามทีมชาติญี่ปุ่นที่อยู่ตั้งแต่สมัยโอลิมปิกฤดูร้อน 2004 และโอลิมปิกฤดูร้อน 2008
และเธอยังเป็นนักกีฬาวอลเลย์บอลหญิงทีมชาติญี่ปุ่นเพียงแค่คนเดียวที่มีโอกาสไปเล่นลีกอาชีพในตุรกีในนามสโมสร วาคีฟแบงก์ อิสตันบูล เมื่อวันที่ 10 กรกฎาคม ค.ศ. 2012 ก่อนที่ในวันที่ 3 มิถุนายน ค.ศ. 2013 จะย้ายสัญญามาอยู่กับสโมสร กาลาตาซาราย ไดกิน ในฤดูกาลตุรกีลีก 2013 ด้วยการเซ็นสัญญาค่าตัวเป็นเงิน 34 ล้านบาท ถือเป็นนักวอลเลย์บอลสัญชาติญี่ปุ่นที่มีค่าตัวสูงที่สุด
ซาโอริลำอาวงการวอลเลย์บอลเมื่อ ค.ศ. 2017
ประวัติ.
ซาโอริ คิมูระ ภูมิลำเนาเดิมอยู่ที่จังหวัดชิกะ ส่วนสูง 185 ซม. น้ำหนัก 65 กก. นอกจากนี้ เธอยังมีน้องสาวชื่อมิซาโตะ คิมูระ
ผลงาน.
กีฬาวอลเลย์บอลในโอลิมปิก
ชิงแชมป์โลก
วอลเลย์บอลเวิลด์คัพ
วอลเลย์บอลหญิงเวิลด์แกรนด์แชมป์เปี้ยนคัพ
เอเชียนเกมส์
วอลเลย์บอลหญิงชิงแชมป์เอเชีย
รัฐธรรมนูญแห่งสาธารณรัฐฝรั่งเศส

ชาวฝรั่งเศสได้รับรองรัฐธรรมนูญฉบับนี้ด้วยประชามติเมื่อวันที่ 28 กันยายน ค.ศ. 1958 และกฎหมายสูงสุดฉบันนี้ได้รับการแก้ไขแล้ว 24 ครั้ง โดยการแก้ไขรัฐธรรมนูญได้ทำด้วยวิธีต่างๆ คือ การแก้ไขโดยสภาผู้แทนแห่งรัฐหรือ Congrès (สมาชิกสภาผู้แทนราษฎรและสมาชิกวุฒิสภาลงคะแนนเสียงพร้อมกัน) หรือการแก้ไขซึ่งรับรองโดยประชาชนผ่านทางประชามติ
อารัมภบทของรัฐธรรมนูญฉบับนี้อ้างอิงถึง (1) คำประกาศว่าด้วยสิทธิมนุษยชนและสิทธิพลเมือง ฉบับวันที่ 26 สิงหาคม ค.ศ. 1789 (2) อารัมภบทรัฐธรรมนูญแห่งสาธารณรัฐฝรั่งเศสฉบับวันที่ 27 ตุลาคม ค.ศ. 1946 (รัฐธรรมนูญแห่งสาธารณรัฐฝรั่งเศสที่ 4) และ (3) กฎบัตรสิ่งแวดล้อมฉบับปี ค.ศ. 2004 เอกสารเหล่านี้ กอปรกับรัฐธรรมนูญ และหลักพื้นฐานซึ่งรับรองโดยกฎหมายแห่งสาธารณรัฐ ถือเป็นส่วนหนึ่งของแม่บทกฎหมายรัฐธรรมนูญ (Le bloc de constitutionalité)
ตุลาการรัฐธรรมนูญฝรั่งเศส (Le Conseil constitutionnel) เป็นผู้ตรวจสอบความสอดคล้องของกฎหมายต่างๆ ต่อรัฐธรรมนูญ โดยอาศัยแม่บทกฎหมายรัฐธรรมนูญเป็นเกณฑ์ นอกจากตุลาการรัฐธรรมนูญแล้ว ระหว่างการพิพากษาอรรถคดีทั้งปวงอื่นๆ ผู้พิพากษาศาล (ศาลยุติธรรม ศาลปกครอง ฯลฯ) หรือผู้ร้องหรือผู้ถูกร้อง ก็สามารถยกแม่บทกฎหมายรัฐธรรมนูญขึ้นอ้างได้โดยตรงเช่นกัน
บทย่อ.
รัฐธรรมนูญฉบับนี้ได้จัดทำขึ้นโดยมีวัตถุประสงค์ให้ประเทศฝรั่งเศส ซึ่งปกครองภายใต้ระบอบสาธารณรัฐฝรั่งเศสที่ 4 หลุดพ้นจากความไม่มีเสถียรภาพของรัฐบาล และวิกฤตสงครามแอลจีเรีย โดยมีหลักการสำคัญคือสร้างความแข็งแกร่งให้กับฝ่ายบริหาร
มีแชล เดอเบร (Michel Debré) ผู้ยกร่างรัฐธรรมนูญ มีแรงบันดาลใจในการยกร่างฯ มาจากระบอบรัฐสภาแบบประเทศอังกฤษ โดยเฉพาะความแข็งแกร่งของตำแหน่งนายกรัฐมนตรี นอกจากนี้ ชาร์ล เดอ โกล (Charles de Gaulle) ยังได้ผลักดันให้รัฐธรรมนูญกำหนดให้ประธานาธิบดีเป็นผู้พิทักษ์สถาบันต่างๆ ของรัฐ 
บทบัญญัติที่สำคัญ.
บทบัญญัติที่สำคัญของรัฐธรรมนูญฉบับนี้กำหนดหลักการในการบริหารแผ่นดินและจัดระเบียบการดำเนินการของสถาบันต่างๆ ของประเทศฝรั่งเศส
สิทธิเสรีภาพขั้นมูลฐานได้รับการรับรองโดยการอ้างอิงถึงคำประกาศว่าด้วยสิทธิมนุษยชนและสิทธิพลเมือง ค.ศ. 1789 อารัมภบทของรัฐธรรมนูญแห่งสาธารณรัฐฝรั่งเศสที่ 4 ฉบับวันที่ 27 ตุลาคม ค.ศ. 1946 หลักการพื้นฐานที่ได้รับการรับรองโดยกฎหมายแห่งสาธารณรัฐ (principes fondamentaux reconnus par les lois de la République) รวมถึงกฎบัตรสิ่งแวดล้อม ค.ศ. 2004
ในคำวินิจฉัยลงวันที่ 16 กรกฎาคม ค.ศ. 1971 ตุลาการรัฐธรรมนูญได้รับรองว่าบทบัญญัติต่างๆ ข้างต้นเป็นส่วนหนึ่งของรัฐธรรมนูญ กล่าวคือถือเป็นส่วนหนึ่งของแม่บทกฎหมายรัฐธรรมนูญ (Le bloc de constitutionalité) 
การแก้ไขรัฐธรรมนูญ.
การแก้ไขรัฐธรรมนูญเป็นไปตามบทบัญญัติมาตรา 89 โดยมีขั้นตอน 4 ขั้นตอน ดังนี้ 
ในอดีต ได้เคยมีการแก้ไขรัฐธรรมนูญด้วยประชามติบนพื้นฐานของมาตรา 11 กล่าวคือ การแก้ไขรัฐธรรมนูญว่าด้วยการเลือกตั้งประธานาธิบดีทางตรงเมื่อวันที่ 6 พฤศจิกายน ค.ศ. 1962 (ผ่านการรับรอง) และการแก้ไขรัฐธรรมนูญว่าด้วยการกระจายอำนาจระดับแคว้น (Régions) และการปรับปรุงระบบวุฒิสภาเมื่อวันที่ 27 เมษายน ค.ศ. 1969 (ไม่ผ่านการรับรอง)
ในการแก้ไขรัฐธรรมนูญตามมาตรา 89 มีขั้นตอน 4 ขั้นตอน ดังนี้ :
ดังนี้ หากประธานาธิบดีต้องการแก้ไขรัฐธรรมนูญ ต้องได้รับความเห็นชอบจากนายกรัฐมนตรีก่อน 
รัฐธรรมนูญของฝรั่งเศสทุกฉบับ.
ดูรายละเอียด (เป็นภาษาฝรั่งเศส) เพิ่มเติมได้ที่ " เว็บไซต์ตุลาการรัฐธรรมนูญฝรั่งเศส
คู่ซ่า ป่าระเบิด

คู่ซ่า ป่าระเบิด  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2006 กำกับโดยโรเจอร์ แอลเลอส์, จิล คัลตัน และแอนโทนี สแตกชี เขียนบทโดยสตีฟ เบนคิช, รอน ฟรีดแมน และแมท มอลดิน ผู้พากย์เสียงที่สำคัญได้แก่ มาร์ติน ลอร์เลนซ์ และแอชตัน คุชเชอร์ ภาพยนตร์มีเนื้อเรื่องเกี่ยวกับบู๊กซึ่งเป็นหมีกริซลีที่ถูกเลี้ยง เขาได้ร่วมมือกับกวางเขาเดียวที่ชื่อว่า เอลเลียต และสัตว์ป่าอื่น ๆ ในการเอาชนะมนุษย์นักล่าสัตว์
"คู่ซ่า ป่าระเบิด" เป็นภาพยนตร์เรื่องแรกที่ผลิตโดยโซนี่พิคเจอร์สแอนิเมชัน และออกฉายในโรงภาพยนตร์โดยโคลัมเบียพิคเจอร์สเมื่อวันที่ 29 กันยายน ค.ศ. 2006 ซึ่งภาพยนตร์ได้ฉายในรูปแบบไอแม็กซ์สามมิติ และวิดีโอเกมก็สามารถรองรับได้หลายแพลตฟอร์ม แม้ว่าภาพยนตร์จะถูกวิจารณ์ในหลายด้าน แต่ก็ประสบความสำเร็จในการทำเงิน โดยทำรายได้ถึง 200.8 ล้านดอลลาร์ เมื่อเทียบกับงบประมาณเพียง 85 ล้านดอลลาร์ ภาพยนตร์เรื่องนี้มีภาคต่ออีก 3 ภาค ได้แก่ "คู่ซ่า ป่าระเบิด 2" (2008), "คู่ซ่า ป่าระเบิด 3" (2010) และ "" (2015)
เรื่องย่อ.
2 คู่ซี้หน้าขน ที่บังเอิญต้องร่วมวีรกรรมหลบลูกปืนในป่าใหญ่ด้วยกัน บู๊ก (ให้เสียงโดย มาร์ติน ลอร์เลนซ์) หมีกริซลี่ร่างใหญ่ใจเสาะ ไร้ทักษะการอยู่รอดและไร้ความดุร้ายแบบที่สัตว์ป่าควรจะมี เพราะที่ได้รับการเลี้ยงดูแบบสัตว์เลี้ยงมาโดยตลอด กลับต้องมาติดแหงกอยู่ในป่าใหญ่ โชคชะตาบันดาลให้ บู๊ก ต้องฝากชีวิตของไว้ในกำมือของ อิเลียต (ให้เสียงโดย แอชตัน คุชเชอร์) เจ้ากวางจอมกวนร่างผอมกระหร่อง การใช้ชีวิตเยี่ยงสัตว์ป่าจริงๆ จึงเริ่มเปิดฉากขึ้น
ลำพังแค่ดำรงชีวิตในป่าก็ยากอยู่แล้ว แต่เคราะห์ร้ายลูกใหญ่ของ 2 หน่อ ก็กำลังจะมาเยือนอีกหน เมื่ออีก 3 วัน จะถึงฤดูกาลเปิดป่าให้มนุษย์เข้ามาล่าสัตว์เสรี บู๊กและอิเลียต จึงต้องเรียนรู้ที่จะร่วมมือกัน และรวมพลังกับเหล่าสัตว์ป่าทั้งหมดเพื่อยึดครองผืนป่าให้กลับมาสงบสุขตามธรรมชาติให้ได้ งานนี้มิตรภาพที่แท้จริง จะช่วยนำพาให้เอาชนะอุปสรรค อันตราย และห่ากระสุนทั้งปวงได้หรือไม่
ปลาสร้อยขาว

ปลาสร้อยขาว เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า "Henicorhynchus siamensis" อยู่ในวงศ์ปลาตะเพียน (Cyprinidae) มีลักษณะลำตัวเพรียวยาว หัวโตและกลมมน ปากเล็กอยู่เกือบจะสุดจะงอยปาก กึ่งกลางของริมฝีปากมีปุ่มกระดูกยื่นออกมา ไม่มีหนวด เกล็ดมีขนาดใหญ่ ลำตัวสีเงินอมเทา เหนือครีบอกมีจุดสีคล้ำ ครีบหลังเล็ก ครีบหางเว้าลึกและมีจุดประสีคล้ำ โคนครีบหางมีจุดสีจาง มีขนาดโตเต็มที่ประมาณ 15 เซนติเมตร พบใหญ่สุด 20 เซนติเมตร
ปลาสร้อยขาวมีพฤติกรรมอยู่รวมเป็นฝูงใหญ่ และในฤดูฝนจะมีการอพยพย้ายถิ่นขึ้นสู่ต้นน้ำหรือบริเวณที่น้ำหลากเพื่อวางไข่และหากิน พบในแหล่งน้ำหลาก หนองบึง และแม่น้ำขนาดใหญ่ในภาคกลาง ภาคเหนือ ภาคตะวันออก และภาคอีสานของไทย เป็นปลาเศรษฐกิจที่สำคัญอย่างยิ่งของภาคอีสาน โดยนิยมนำมาทำปลาร้า และทำน้ำปลา เป็นที่มาของน้ำปลารสชาติดี คือ "น้ำปลาปลาสร้อย"
ปลาสร้อยขาวมีชื่อเรียกอื่นในภาษาท้องถิ่นต่าง ๆ เช่น "ปลาส้อยหัวกลม" หรือ "ปลาขาว" ในภาษาอีสาน, หรือ "ปลากระบอก" ในภาษาเหนือ นอกจากนี้ยังนิยมเลี้ยงเป็นปลาสวยงามอีกด้วย
ปลาสร้อยน้ำเงิน

ปลาสร้อยน้ำเงิน หรือ ปลาสร้อยปีกแดง ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า "Cirrhinus caudimaculatus" อยู่ในวงศ์ปลาตะเพียน (Cyprinidae) มีรูปร่างที่เพรียวยาว ท้องป่องออก เหนือครีบหลังหลังช่องปิดเหงือกมีแถบสีน้ำเงิน ครีบหลังค่อนข้างใหญ่ โคนครีบหางมีแต้มสีคล้ำ ครีบหางสีส้มเว้าเป็นแฉกและมีขอบสีเข้ม
มีขนาดประมาณ 25–30 เซนติเมตร มีพฤติกรรมการหากินเช่นเดียวกับปลาในสกุลเดียวกัน หรือปลาในสกุล "Henicorhynchus" ซึ่งเป็นชื่อพ้องของกันและกัน 
พบในลุ่มแม่น้ำเจ้าพระยา บริเวณภาคกลางของประเทศไทย และในลุ่มแม่น้ำโขง และยังเลี้ยงเป็นปลาสวยงาม แต่จัดได้ว่าเป็นปลาที่เลี้ยงยาก และมีนิสัยดุชอบไล่ไถเกล็ดปลาตัวอื่น เป็นปลาที่กินอาหารช้าและกินยาก และเป็นปลาที่กระโดดเก่งอีกด้วย
การติดเชื้อ

การติดเชื้อ  หมายถึงการเจริญของสิ่งมีชีวิตชนิดอื่นบนร่างกายของโฮสต์ซึ่งก่อให้เกิดอันตรายหรือเกิดโรคได้ จุลชีพก่อโรคจะมีการพยายามใช้ทรัพยากรของโฮสต์ในการเพิ่มจำนวนของตัวเอง จุลชีพก่อโรคจะรบกวนการทำงานปกติของร่างกายโฮสต์ซึ่งอาจทำให้เกิดบาดแผลเรื้อรัง (chronic wound), เนื้อตายเน่า (gangrene), ความพิการของแขนและขา และอาจทำให้เสียชีวิตได้ การตอบสนองของโฮสต์ต่อการติดเชื้อ เรียกว่า การอักเสบ (inflammation) จุลชีพก่อโรคที่ทำให้เกิดการติดเชื้อ มีความหลากหลายเช่นแบคทีเรีย ไวรัส ปรสิต เชื้อรา พรีออน หรือไวรอยด์ ภาวะพึ่งพิงซึ่งกันและกันระหว่างปรสิตและโฮสต์ซึ่งปรสิตได้ประโยชน์แต่โฮสต์เสียประโยชน์นั้นในทางนิเวศวิทยาเรียกว่าภาวะปรสิต (parasitism) แขนงของวิชาแพทยศาสตร์ซึ่งเน้นศึกษาในเรื่องการติดเชื้อและจุลชีพก่อโรคคือสาขาวิชาโรคติดเชื้อ (infectious disease)
การติดเชื้ออาจแบ่งออกเป็นการติดเชื้อปฐมภูมิ (primary infection) คือการติดเชื้อหลังจากการได้รับจุลชีพก่อโรคเป็นครั้งแรก และการติดเชื้อทุติยภูมิ (secondary infection) ซึ่งหมายถึงการติดเชื้อที่เกิดขึ้นหลังหรือระหว่างการรักษาการติดเชื้อปฐมภูมิ
แอ็งกอญีโต

"สำหรับเพลงในชื่อเรียกเดียวกันนี้ ดูบทความที่ แอ็งกอญีโต (เพลง)"
 <ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
แอ็งกอญีโต  คืออัลบั้มเพลงภาษาฝรั่งเศสของเซลีน ดิออน นักร้องชาวแคนาดา ซึ่งออกจำหน่ายในรัฐเกแบ็ก ประเทศแคนาดา เมื่อวันที่ 8 มีนาคม พ.ศ. 2530 นับเป็นอัลบั้มที่ 13 ของเธอ และเป็นอัลบั้มแรกที่แสดงถึงการเปลี่ยนแปลงของเธอสู่นักร้องระดับสากล โดยไม่กี่ปีในภายหลังเธอก็กลายเป็นนักร้องระดับซูเปอร์สตาร์
ข้อมูลอัลบั้ม.
อัลบั้มนี้เริ่มต้นด้วยการเปลี่ยนภาพลักษณ์ใหม่ ดนตรีใหม่ ทีมงานนักแต่งเพลงใหม่ และโปรดิวเซอร์ใหม่ รวมถึงการสังกัดค่ายโซนี มิวสิก ของเซลีน (เป็นอัลบั้มแรกที่ออกจำหน่ายภายใต้เครื่องหมายการค้าของ โซนี มิวสิก) เพลงในอัลบั้มนี้ส่วนมากเป็นผลงานการประพันธ์ของ Eddy Marnay พร้อมกับนักแต่งเพลงชาวฝรั่งเศส-แคนาดา อีก 2 คนคือ ลุก ปลามงดง ซึ่งเซลีนได้ร่วมงานในภายหลังในอัลบั้ม "ดียงชองเตอปลามงดง" 
อัลบั้มนี้ได้รับดับเบิลพลาตตินัมสำหรับยอดขายมากกว่า 200,000 แผ่นในแคนาดา เซลีนได้รับรางวัลเฟลิกซ์ 4 รางวัล ในเกแบ็ก มีซิงเกิลที่ติดอันดับ 1 ใน 10 ถึง 6 เพลง อันได้แก่ "องทราแวร์เซิงมีรัวร์" (อันดับที่ 2), "แอ็งกอญีโต" (อันดับที่ 1), "โลลีตา (โทรเฌินปูแรเม)" (อันดับที่ 1), "กอเมิงเกอร์ฟรัว" (อันดับที่ 1), "เดลีฟวร์-มัว" (อันดับที่ 4) และ "ดาบอร์ แซกัวลามูร์?"(อันดับที่ 1) "เดลีฟวร์-มัว" ได้นำมาร้องใหม่อีกครั้งโดยนักร้องชาวฝรั่งเศส อาลิซาเบธ เดลี ในอัลบั้ม "เลิฟอินเดอะแชโดวส์" 
เพลง "Partout je te vois" ได้นำมาปรับปรุงเนื้อร้องเป็นภาษาอังกฤษในชื่อว่า "แฮฟอะฮาร์ต" อันเป็นส่วนหนึ่งของอัลบั้ม "ยูนิซัน" ที่ออกจำหน่ายใน พ.ศ. 2533 
"แอ็งกอญีโต" มีรายชื่อเพลงแตกต่างกัน โดยที่จำหน่ายในฝรั่งเศส เมื่อวันที่ [[3 ตุลาคมล] [[พ.ศ. 2531]] มีเพลง with different tracklist, came out in France on [[October 3]] [[1988]]. It included "[[เนอปาร์เตปาซองมัว]]" ซึ่งชนะ[[การประกวดยูโรวิชชั่นซอง]] ในปี[[พ.ศ. 2531]] และ "Ma chambre" ทั้งสองเพลงได้นำมาออกจำหน่ายใน[[หน้า-B]] ของซิงเกิลที่จำหน่ายใน[[ประเทศแคนาดา|แคนาดา]] "แอ็งกอญีโต" ได้นำมาออกจำหน่ายใหม่อีกครั้งใน[[ประเทศฝรั่งเศส]] ในปี [[พ.ศ. 2535]] โดยใช้รายชื่อเพลงตามฉบับที่จำหน่ายในแคนาดา 
"[[ฌูร์เดอเฟียฟวร์]]" ออกจำหน่ายแบบซิงเกิลใน[[เดนมาร์ก]] ในปี[[พ.ศ. 2531]] 
เซลีน ดิออนได้ออก[[คอนเสิร์ต|คอนเสิร์ตทัวร์]]ใน[[รัฐเกแบ็ก|เกแบ็ก]] ในปี[[พ.ศ. 2531]]
"แอ็งกอญีโต" ขึ้นอันดับสูงสุดที่ 65 ในชาร์ต[[วอลโลนี|เบลเยี่ยม วอลโลนี]] เมื่อวันที่ [[11 พฤศจิกายน]] [[พ.ศ. 2538]] (8 ปีภายหลังการออกจำหน่ายอัลบั้ม) 
Jean-Alain Roussel หนึ่งในโปรดิวเซอร์ที่ทำงานกับศิลปินดังๆมาแล้ว อาทิ Joan Armatrading, Olivia Newton-John, Cat Stevens และ Elkie Brooks เพลงอื่นๆอำนวยการสร้างโดย Pierre Bazinet และ Aldo Nova ซึ่งทำงานร่วมกับเซลีน ใน[[อัลบั้มภาษาอังกฤษ]]และ[[ภาษาฝรั่งเศส|ฝรั่งเศส]] ในภายหลัง
รายชื่อเพลง.
ฉบับใน[[แคนาดา]] ([[พ.ศ. 2530]])/ ฉบับในฝรั่งเศส ([[พ.ศ. 2535]]) 
ฉบับในฝรั่งเศส ([[พ.ศ. 2531]])
ปลามะไฟ

ปลามะไฟ (ชื่อวิทยาศาสตร์: "Pethia stoliczkana") ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า ในวงศ์ปลาตะเพียน (Cyprinidae) มีลำตัวทรงสี่เหลี่ยมป้อมเล็กน้อย หัวสั้น ตาและปากมีขนาดเล็ก ไม่มีหนวด เกล็ดใหญ่ ลำตัวสีเงิน เหนือครีบอกและโคนครีบหางมีแต้มสีคล้ำ ตัวผู้ในฤดูผสมพันธุ์จะมีสีแดงเหลือบบนลำตัว ครีบใสมีสีแดงแต้ม และมีแถบสีคล้ำเล็กน้อย
เป็นปลาขนาดเล็ก มีความยาวประมาณ 5 เซนติเมตร
มีพฤติกรรมชอบอยู่รวมตัวเป็นฝูงในแหล่งน้ำลำธารที่ไหลเชี่ยวบนภูเขาในลุ่มแม่น้ำสาละวินและลุ่มแม่น้ำโขง แต่ในฤดูผสมพันธุ์ตัวผู้จะมีนิสัยดุร้าย และมีอาณาเขตของตนเอง 
เป็นปลาที่มีสีสันและลวดลายสวยงาม จึงนิยมเลี้ยงเป็นปลาสวยงาม มีชื่อเรียกในวงการปลาสวยงามว่า "ปลาตะเพียนจุด", นอกจากนี้ยังมีชื่อเรียกอื่น ๆ อีก เช่น "ปลาเสือภูเขา" หรือ "ปลามุมหมาย" นอกจากนี้แล้วปลามะไฟยังมีความคล้ายคลึงกันมากกับปลาอีกชื่อหนึ่งในสกุลเดียวกัน คือ "P. ticto"  ซึ่งอาจจะเป็นชื่อพ้องกันก็ได้ และมีรายชื่ออยู่ในบัญชีแดงของสหภาพเพื่อการอนุรักษ์ธรรมชาติ หรือ IUCN Red List จัดอยู่ในสิ่งมีชีวิตที่มีความเสี่ยงต่ำต่อการสูญพันธุ์หรือ LC
วัดทองทั่ว

วัดทองทั่ว เป็นวัดเก่าแก่ในเทศบาลตำบลพลับพลานารายณ์ ตำบลคลองนารายณ์ อำเภอเมือง จังหวัดจันทบุรี ตั้งอยู่ห่างจากตัวจังหวัดไปทางทิศตะวันออกไปประมาณ 4-5 กิโลเมตร และเป็นโบราณสถานขึ้นทะเบียนของกรมศิลปากร ทะเบียนเลขที่ 0007072 วัดทองทั่วตั้งอยู่ใกล้โบราณสถานเมืองเพนียด ซึ่งมีความสัมพันธ์กับอารยธรรมขอมโบราณ โดยมีหลักฐาน จากโบราณวัตถุที่ค้นพบ และมี วัดเพนียด ซึ่งเป็นวัดเก่าแก่อยู่ห่างจากวัดทองทั่วทางทิศใต้ไปประมาณ 400 เมตร
ประวัติ.
วัดทองทั่วก่อตั้งขึ้นเมื่อปี พ.ศ. 2310 และเมื่อ พ.ศ. 2318 ได้รับพระราชทาน วิสุงคามสีมา เพื่อรับรองว่าวัดทองทั่วเป็นวัดสมบูรณ์ตามพระราชบัญญัติลักษณะปกครองคณะสงฆ์ ร.ศ. 121 โดยกรมการศาสนา
ในสมัยกรุงศรีอยุธยาหลังเสียกรุงครั้งที่สอง สมเด็จพระเจ้าตากสินมหาราช ได้มารวบรวมกำลังไพร่พลเพื่อกู้อิสรภาพที่เมืองจันทบุรี เมื่อทรงกู้อิสรภาพได้สำเร็จ ก็คงจะมีความผูกพันกับวัดทองทั่ว พระราชทานวิสุงคามสีมาแก่วัดทองทั่ว และอาจจะสถาปนาวัดทองทั่วขึ้นเป็นพระอารามหลวง เพราะวัดทองทั่วมีใบสีมารอบพระอุโบสถหลังเก่าของวัดทั้ง 8 ทิศเป็นใบสีมาคู่ ซึ่งมีแต่พระอารามหลวงเท่านั้นจึงจะตั้งใบสีมาคู่ได้ และหลักฐานอีกชิ้นที่ได้ระบุความเป็นมาของวัดทองทั่ว คือเอกสารที่เก็บไว้ในหอจดหมายเหตุแห่งชาติ เป็นเอกสารในรัชสมัยของรัชกาลที่ 5 "ศ.12/25 รายงานถึงมณฑลจันทบุรี ร.ศ. 118" โดยพระสุคุณคณาภรณ์ (ม.ร.ว. ชื่น นพวงศ์) ซึ่งต่อมาได้เป็นพระวชิรญาณวงศ์ ดำรงตำแหน่งเป็น สมเด็จพระสังฆราชเจ้าที่สมเด็จพระจุลจอมเกล้าเจ้าอยู่หัว โปรดเกล้าให้มาจัดการศึกษาในเมืองจันทบุรี เมื่อ ร.ศ. 116 (พ.ศ. 2441) ซึ่งขณะนั้นอยู่ในตำแหน่งผู้อำนวยการการศึกษามณฑลจันทบุรี
ถาวรวัตถุ.
พระอุโบสถหลังเก่า.
โครงสร้างศิลปะเดิมอยู่ในสมัยอยุธยา แต่ในปัจจุบันได้มีการต่อเติมเปลี่ยนแปลง และตามประวัติของวัดเจ้าอาวาสทุกรูปที่เคยปกครองวัด ได้มีการบูรณะซ่อมแซมพระอุโบสถ (หลังเก่า) ทำให้ศิลปะเดิมเลือนหายไปและศิลปะใหม่ก็ถูกสร้างแทนที่ไปตามสมัยนิยมนั้น ๆ
พระประธานในพระอุโบสถ.
พระพุทธสุวรรณมงคลศากยมุนีศรีสรรญเพชร (หลวงพ่อทอง) เป็นพระพุทธรูปเก่าแก่ คู่มากับพระอุโบสถ (หลังเก่า) ตามหลักฐานการสร้างวัด และในปัจจุบันได้ประดิษฐานอยู่ในพระอุโบสถ (หลังเก่า)
เจ้าจอมมารดาตลับ ในรัชกาลที่ 5

เจ้าจอมมารดาตลับ (สกุลเดิม: เกตุทัต; เกิด: พ.ศ. 2395 — อนิจกรรม: 9 มิถุนายน พ.ศ. 2472) เป็นธิดาคนโตของพระยาเวียงในนฤบาล (หรั่ง เกตุทัต) กับภรรยาชื่ออิ่ม 
ประวัติ.
ต่อมาเมื่อพระบาทสมเด็จพระจุลจอมเกล้าเจ้าอยู่หัวเสด็จขึ้นครองราชสมบัติ เธอจึงได้ถวายตัวเป็นพระสนมสิบสองพระกำนัลตามโบราณราชประเพณี ต่อมาได้รับพระราชทานหีบหมากทองคำ มีบรรดาศักดิ์เป็น "เจ้าจอมตลับ" และหลังจากประสูติพระราชธิดาพระองค์แรกจึงได้มีศักดิ์เป็น "เจ้าจอมมารดาตลับ" มีพระราชโอรสและพระราชธิดารวม 2 พระองค์ คือ
เจ้าจอมมารดาตลับ ในรัชกาลที่ 5 ถึงแก่อสัญกรรมด้วยโรคชราเมื่อเวลา 5 นาฬิกา 45 นาทีที่ วังรพีพัฒน์ อันเป็นที่ประทับของ พระเจ้าพี่ยาเธอ กรมหลวงราชบุรีดิเรกฤทธิ์ เมื่อวันที่ 9 มิถุนายน พ.ศ. 2472 รวมอายุ 77 ปี ต่อมาเวลา 17.00 น. วันเดียวกันได้มีการพระราชทานน้ำหลวงอาบศพ โดย พระบาทสมเด็จพระปกเกล้าเจ้าอยู่หัว ได้เสด็จพระราชดำเนินไปพระราชทานเพลิงศพเจ้าจอมมารดาตลับ ณ วัดเบญจมบพิตรดุสิตวนารามราชวรวิหาร เมื่อวันพฤหัสบดีที่ 22 พฤษภาคม พ.ศ. 2473
ปลาซิว

ปลาซิว (ในไอร์แลนด์เรียก Pinkeens) เป็นชื่อสามัญในภาษาไทยที่เรียกปลาน้ำจืดขนาดเล็กหลายชนิด ในหลายสกุล ในวงศ์ปลาตะเพียน (Cyprinidae) อันดับปลากินพืช เช่น สกุล "Rasbora" ที่มีลำตัวยาว ตัวใส, สกุล "Danio", สกุล "Esomus" ที่มีหนวดยาวเห็นชัดเจน, สกุล "Laubuca" ที่มีรูปร่างอ้วนป้อม โดยมากแล้วเป็นปลาที่อาศัยอยู่รวมกันเป็นฝูงขนาดใหญ่ ขนาดลำตัวไม่เกิน 5 เซนติเมตร หากินบริเวณผิวน้ำ 
แต่ก็ยังมีหลายสกุล หลายชนิดที่กินเนื้อหรือกินลูกปลาเล็กเป็นอาหาร และมีขนาดลำตัวใหญ่กว่านั้น เช่น ปลาซิวอ้าว ("Luciosoma bleekeri") หรือ ปลาสะนาก ("Raiamas guttatus") เป็นต้น 
โดยปลาจำพวกปลาซิวที่มีขนาดใหญ่ที่สุด คือ ปลาบ้า ("Leptobarbus hoevenii") ที่มีขนาดใหญ่ที่สุดได้ถึง 80 เซนติเมตร
นอกจากนี้แล้ว ปลาซิว ยังอาจจะเรียกรวมถึงปลาในวงศ์อื่นหรืออันดับอื่นได้อีกด้วยที่มีรูปร่าง ลักษณะคล้ายเคียงกัน เช่น ปลาซิวแก้ว ("Clupeichthys aesarnensis") ในวงศ์ปลาหลังเขียว (Clupeidae) อันดับปลาหลังเขียว หรือ ปลานีออน ("Paracheirodon innesi") ในวงศ์ปลาคาราซิน (Characidae) อันดับปลาคาราซิน เป็นต้น
นอกจากนี้แล้ว คำว่า ปลาซิวในนัยทางภาษาไทยใช้เปรียบเทียบกับคนขี้ขลาดหรือใจไม่สู้ ว่า "ใจปลาซิว" เพราะปลาซิวโดยมากเป็นปลาที่ตายง่ายมากเมื่อพ้นจากน้ำ นอกจากนี้แล้วยังมักถูกหยิบยกมาเปรียบเทียบคู่กับปลาสร้อยว่า "ปลาซิว ปลาสร้อย" หมายถึง สิ่งที่เล็ก ๆ น้อย ๆ ไม่มีความสำคัญนัก เพราะปลาทั้งสองจำพวกนี้เป็นปลาขนาดเล็ก พบได้ทั่วไป ซึ่งสอดคล้องกับสำนวนในภาษาอังกฤษด้วย โดยคำว่า "Minnow" นั้นก็มีความหมายว่า สิ่งเล็ก ๆ น้อย ๆ ไม่สำคัญ หรือสิ่งหรือบุคคลที่ถูกมองข้าม เป็นต้น
เนติบัณฑิต

เนติบัณฑิต  เป็นนักกฎหมาย (lawyer) ประเภทหนึ่งในเขตอำนาจคอมมอนลอว์ ซึ่งส่วนใหญ่เชี่ยวชาญการว่าความและดำเนินคดีในโรงศาล ปฏิบัติงานเป็นต้นว่า ฟ้องและอุทธรณ์คดี ร่างเอกสารทางกฎหมาย วิจัยทางนิติศาสตร์ นิติปรัชญา หรือนิติประวัติศาสตร์ และให้ความเห็นทางกฎหมาย อนึ่ง ยังมักถือเป็นนักนิติศาสตร์ (jurist) ด้วย
ในเขตอำนาจคอมมอนลอว์ เนติบัณฑิตต่างจากทนายความที่ปรึกษา (solicitor) ซึ่งเข้าถึงลูกความได้โดยตรงกว่า และมักดำเนินงานประเภทธุรกรรมทางกฎหมาย ขณะที่เนติบัณฑิตมักได้รับแต่งตั้งเป็นตุลาการ และน้อยครั้งที่จะรับว่าจ้างจากลูกความโดยตรง ในระบบกฎหมายบางอย่าง เช่น ของสกอตแลนด์ อเมริกาใต้ สแกนดิเนเวีย ปากีสถาน อินเดีย บังกลาเทศ เจอร์ซีย์ เกิร์นซีย์ และไอล์ออฟแมน ยังใช้คำว่า เนติบัณฑิต เป็นคำนำหน้าชื่อด้วย
ในบางเขตอำนาจ มีการห้ามเนติบัณฑิตดำเนินคดี และกำหนดให้ต้องปฏิบัติงานตามคำสั่งของทนายที่ปรึกษาอาวุโสเท่านั้น โดยทนายความที่ปรึกษาจะรับหน้าที่ประสานระหว่างคู่ความและศาล รวมถึงจัดทำเอกสารทางศาล ส่วนในอังกฤษและเวลส์ เนติบัณฑิตอาจได้รับอนุญาตจากคณะกรรมการมาตรฐานเนติบัณฑิตยสภา (Bar Standards Board) ให้ดำเนินคดีได้ การอนุญาตเช่นนี้ทำให้เนติบัณฑิตมีบทบาทซ้อนสอง คือ เป็นทั้งเนติบัณฑิตและทนายความ
ในบางประเทศที่ใช้ระบบคอมมอนลอว์ เช่น นิวซีแลนด์ และออสเตรเลีย นักกฎหมายสามารถเป็นได้เนติบัณฑิตและทนายความ แต่คุณสมบัติสำหรับเนติบัณฑิตจะแยกต่างจากสำหรับทนายความ
สองชีวิตหนึ่งโศกนาฏกรรมบรรจบ

สองชีวิตหนึ่งโศกนาฏกรรมบรรจบ  เป็นภาพยนตร์อเมริกันในปี ค.ศ. 2007 กำกับโดย เทอร์รี จอร์จ สร้างจากหนังสือจากชื่อเดียวกันของ จอห์น เบิร์นแฮม ชวอตซ์ ทีเขายังร่วมดัดแปลงบทประพันธ์เป็นบทภาพยนตร์เรื่องนี้ด้วย ภาพยนตร์นำแสดงโดยวาคีน ฟินิกซ์ และมาร์ก รัฟฟาโล
รีโมตคอนโทรล

รีโมตคอนโทรล  คือเครื่องมืออิเล็กทรอนิกส์ชนิดหนึ่ง ใช้สำหรับควบคุมการดำเนินการของสิ่งประดิษฐ์หรือเครื่องจักรต่าง ๆ โดยเฉพาะเครื่องใช้ไฟฟ้าภายในบ้าน เช่น โทรทัศน์ เครื่องเสียง เครื่องเล่นดีวีดี จากระยะไกล โดยไม่ใช้สายไฟเป็นตัวส่งสัญญาณ แต่ใช้อินฟราเรดแทน (หรือใช้สัญญาณวิทยุแต่พบได้น้อย) ใช้พลังงานจากแบตเตอรีขนาดเล็กไม่กี่ก้อนเท่านั้น มีขนาดเหมาะมือ และมีปุ่มฟังก์ชันต่าง ๆ อยู่ครบครัน
"รีโมตคอนโทรล" เป็นการเรียกย่อมาจาก "รีโมตคอนโทรลเลอร์" (remote controller) อีกต่อหนึ่ง และสามารถเรียกย่อลงได้อีกเหลือเพียง "รีโมต" (อ่านว่า รี-โหมด) ในภาษาไทยสามารถใช้คำไทยแทนได้ว่า "เครื่องควบคุมระยะไกล" หรือ "อุปกรณ์ควบคุมระยะไกล"
รีโมทคอนโทรล จะสามารถสั่งงานได้ ต้องประกอบด้วย 2 สิ่งนี้คือ รหัส และ ตัวส่งสัญญาณ
เวนท์เวิร์ท มิลเลอร์

เวนท์เวิร์ท เอิร์ล มิลเลอร์ ที่ 3  เกิดเมื่อวันที่ 2 มิถุนายน ค.ศ. 1972 เป็นนักแสดงและนักเขียนบทชาวอเมริกัน-อังกฤษ เขามีชื่อเสียงขึ้นหลังจากรับบทเป็นไมเคิล สกอฟิลด์ในซีรีส์ฟ็อกซ์เรื่อง แผนลับแหกคุกนรก ซึ่งเขาได้รับการเสนอชื่อชิงรางวัลลูกโลกทองคำสาขานักแสดงนำชายยอดเยี่ยม เขาเริ่มเขียนบทด้วยภาพยนตร์ระทึกขวัญเรื่อง Stoker ปี 2013
ประวัติ.
ชีวิตช่วงแรก.
มิลเลอร์เกิดในชิปปิงนอร์ตัน ออกซฟอร์ดไชร์ ประเทศอังกฤษ เป็นบุตรชายของ จอย มารี (สกุลเดิม ปาล์ม) อาชีพครู และ เวนท์เวิร์ท เอิร์ล มิลเลอร์ ที่ 2 อาชีพทนายความและครู มิลเลอร์เคยพูดว่า พ่อของเขามีเชื้อสาย จาเมกา เยอรมัน อังกฤษ ยิว และอินเดียนแดงเผ่าเชอโรกี ส่วนแม่ของเขามีเชื้อสาย รัสเซีย ฝรั่งเศส ดัตช์ และซีเรียน ครอบครัวของเขาย้ายมาอยู่ที่พาร์กสโลป บรู๊กลิน นิวยอร์ก ตั้งแต่เขาอายุได้ 1 ขวบ และเขาถือ 2 สัญชาติ เขาเข้าเรียนที่โรงเรียนมิดวูดไฮสคูลใละครเวทีและร้องเพลง เมื่อตอนที่เรียนในวิทยาลัย และเขายังได้เดินทางไปยังที่ต่าง ๆ ในโลกกับกลุ่มการแสดงของโรงเรียน 
อาชีพ.
ในปี 1998 เขามุ่งหน้าไปลอสแอนเจลิสเพื่ออาชีพนักแสดง บทบาทแรกของเขาคือแสดงใน ในซีรีส์เรื่อง "Buffy the Vampire Slayer" ("Go Fish", 1998) จากนั้นแสดงในมินิซีรีส์ของเอบีซี เรื่อง "Dinotopia" ในปี 2002 เป็นบทบาทเล็ก ๆ ต่อมาในปี 2003 เขาแสดงในภาพยนตร์เรื่อง "The Human Stain" รับเป็นเป็นแอนโธนี ฮ็อปกินส์ ตอนหนุ่ม
ในปี 2005 มิลเลอร์ รับบทเป็น ไมเคิล สกอฟิลด์ ในรายการโทรทัศน์ดราม่าทางช่องฟ็อกซ์ เรื่อง "Prison Break" จากบทบาทนี้เองทำให้เขาได้รับการเสนอชื่อเข้าชิงรางวัลลูกโลกทองคำสาขานักแสดงชายยอดเยี่ยมประเภทซีรีส์ดราม่า
มิลเลอร์ยังปรากฏตัวในมิวสิกวิดีโอของมารายห์ แครี ถึงสองครั้งในเพลง "It's Like That" และ "We Belong Together" ซึ่งกำกับโดยเบร็ต แรตเนอร์ ที่กำกับตอน "the pilot" ใน "Prison Break" โดยแรตเนอร์ได้โชว์รูปของมิลเลอร์ให้มารายห์ดูและเธอก็ตอบตกลง ซึ่งการถ่ายทำมิวสิกวิดีโอและตอนใน "Prison Break" เกิดขึ้นในช่วงเวลาเดียวกัน ซึ่งก็มีการวางแผนให้มิลเลอร์สามารถทำงานทั้งสองอย่างได้ เขาออกมาเปิดเผยว่า "มารายห์ เป็นไอค่อนระดับนานาชาติ สองวันที่ผมทำงานในมิวสิกวิดีโอนี้ ทำให้อาชีพการงานได้ส่งผลดีขึ้น ดีกว่าที่เคยทำใน "Prison Break"
ในปี 2010 มิลเลอร์ ได้รับบทเด่นเป็น คริส เรดฟิสด์ แสดงในภาพยนตร์ดัดแปลงจากวิดีโอเกมเรื่อง "" (2010)
ชีวิตส่วนตัว.
เวนท์เวิร์ทเปิดเผยว่าตัวเองเป็นเกย์ในเดือนสิงหาคม 2556 โดยโพสต์จดหมายในเว็บไซต์ GLAAD องค์กรสำหรับผู้มีความหลากหลายทางเพศ เนื้อความกล่าวถึงการปฏิเสธเข้าร่วมเทศกาลภาพยนตร์ในประเทศรัสเซีย ซึ่งเพิ่งออกกฎหมายห้ามเกย์เปิดเผยตัวในที่สาธารณะ
เรื่องราวของเขาเริ่มต้นจากความเครียด ที่ต้องจมอยู่กับอาการของโรคซึมเศร้าตั้งแต่เด็ก และปัญหาต่างๆ มากมายโดยเฉพาะรสนิยมทางเพศ ที่เป็นปัญหาในทุกประเทศทั่วโลก ถึงแม้ว่าปัจจุบันจะมีการเปิดกว้างที่มากขึ้น แต่ยังไม่สามารถพูดเต็มปาก 100% ว่าทุกคนจะยอมรับได้ทั้งหมด มิลเลอร์ มีความชอบเพศเดียวกัน หรือที่เรียกว่า เกย์ และเขาต้องเก็บกดความอึดอัดเอาไว้เป็นเวลานานจนมีอาการของโรคซึมเศร้าที่รุนแรงมากขึ้น จนในที่สุดเมื่อความกดดันเกิดกว่าขีดจำกัด เขาก็ได้ออกมายอมรับต่อสื่อ และกลายเป็นประเด็นที่วิพากษ์วิจารณ์ไปทั่วโลก แต่ถึงอย่างนั้นเขาก็พยายามหยัดยืนจนผ่านปัญหามาได้ และยังประกาศจุดยืนชัดเจน โดยเข้าร่วมเรียกร้องสิทธิสำหรับคนที่มีรสนิยมรักร่วมเพศอีกด้วย
ปลาซิวข้างขวานใหญ่

ปลาซิวข้างขวานใหญ่ (ชื่อวิทยาศาสตร์: "Trigonostigma heteromorpha") เป็นปลาน้ำจืดขนาดเล็กชนิดหนึ่งจำพวกปลาซิว อยู่ในวงศ์ปลาตะเพียน (Cyprinidae) มีลักษณะลำตัวแบนข้างกว่าปลาซิวทั่วไป หัวและตาโต ปากเล็กและไม่มีหนวด ลำตัวสีส้มแดงเหลือบชมพูหรือม่วง ลำตัวช่วงกลางจนถึงโคนหางมีแต้มสีดำรูปสามเหลี่ยม ครีบใสมีแถบสีชมพูเรื่อหรือแต้มสีส้ม ครีบหลังอยู่กึ่งกลางลำตัว ครีบหางเว้าลึก มีขนาดไม่เกิน 5 เซนติเมตร
พบอาศัยอยู่เป็นฝูงใหญ่ไม่ต่ำกว่า 100 ตัว ในประเทศไทยพบเฉพาะแหล่งน้ำไหลเชี่ยวบริเวณภาคใต้แถบจังหวัดตรัง และที่ป่าพรุโต๊ะแดง จังหวัดนราธิวาส เท่านั้น มีพฤติกรรมผสมพันธุ์เป็นฝูง โดยวางไข่ติดอยู่กับใต้ใบไม้ของพืชน้ำ ครั้งละ 90–100 ฟอง
นิยมเลี้ยงเป็นปลาสวยงาม ปัจจุบันมีสถานภาพใกล้สูญพันธุ์แล้ว นอกจากนี้ยังมีชื่อเรียกอื่น ๆ อีก เช่น "มะลิเลื้อย" เป็นต้น 
นอกจากนี้แล้ว ยังมีปลาซิวอีกชนิดหนึ่งที่มีลักษณะใกล้เคียงกันคือ ปลาซิวข้างขวานเล็ก ("T. espei")
"Trigonostigma truncata" (Tan, 2020).
การศึกษาในปี 2020 ได้แบ่งซิวข้างขวานออกเป็นสองชนิด โดยได้ให้ชนิดที่พบในจังหวัดนราธิวาส และรัฐตรังกานู ลุ่มน้ำที่ไหลลงอ่าวไทยกลายเป็นชนิดใหม่ชื่อ "Trigonostigma truncata ส่วนชื่อเก่า Trigonostigma heteromorpha เป็นประชากรที่อาศัยในลุ่มแม่น้ำที่ไหลลงสู่ทะเลอันดามันและที่พบบนเกาะชวา" 
โดยชนิด "Trigonostigma truncata" จะแตกต่างจากชนิด "Trigonostigma heteromorpha" ที่มีแถบสีฟ้าอยู่บนแนวหลัง และแถบสีดำจะสิ้นสุดก่อนถึงปลายหาง
ปลาซิวข้างขวานเล็ก

ปลาซิวข้างขวานเล็ก (ชื่อวิทยาศาสตร์: "Trigonostigma espei") เป็นปลาน้ำจืดขนาดเล็กชนิดหนึ่งจำพวกปลาซิว ในวงศ์ปลาตะเพียน (Cyprinidae) 
มีรูปร่างและพฤติกรรมเหมือนปลาซิวข้างขวานใหญ่ ("T. heteromorpha") ซึ่งเป็นปลาที่ลักษณะใกล้เคียงกันมากที่สุดทุกประการ เพียงแต่มีขนาดเล็กกว่า คือ มีขนาดใหญ่ได้สุดเพียง 2.5 เซนติเมตร และแถบดำรูปสามเหลี่ยมที่ลำตัวก็เล็กกว่า สามารถพบได้กว้างกว่า โดยสามารถพบในแหล่งน้ำตกของภาคตะวันออกและภาคใต้ของประเทศไทยได้อีกด้วย
นิยมเลี้ยงเป็นปลาสวยงามเช่นเดียวกัน ชื่ออื่น ๆ ที่เรียก เช่น "ปลาซิวข้างขวานภูเขา" เป็นต้น
จินตนาการรัก ลิขิตชีวิต

จินตนาการรัก ลิขิตชีวิต  ภาพยนตร์รักโดย ทิม เบอร์ตัน วันที่เข้าฉายในประเทศไทย 27 กุมภาพันธ์, พ.ศ. 2547
เนื้อเรื่อง.
เอ็ดเวิร์ด บลูม (อัลเบิร์ต ฟินนี่ย์) ผู้ที่ชอบเล่าเรื่องราวชีวิตของตนในวัยหนุ่ม (แสดงโดย ยวน แมคเกรเกอร์) โดยผสมผสานกับจินตนาการอันลึกซึ้ง เพราะความปรารถนาอันท่วมท้น ที่จะออกเดินทางไปยังที่ต่างๆ ได้นำให้เขาต้องออกเดินทางจากเมืองเล็กๆ ในแอลบาม่า ไปยังสถานที่ที่ไม่น่าจะมีอยู่ในโลก เขาต้องเจอกับทั้งยักษ์ แม่มด และผู้หญิงฝาแฝดสองหัว ทุกคนที่ได้ฟัง ต่างชื่นชมไปกับเรื่องราวมหัศจรรย์พราวฝัน ยกเว้นลูกชายที่ห่างเหินของเขา วิลล์ (บิลลี่ ครูดรัพ) วิลล์ต้องการให้พ่อเรียนรู้ที่จะแยกแยะ ระหว่างเรื่องจริงและความเพ้อฝัน เขาไม่เคยเชื่อในสิ่งที่พ่อเล่า แต่การพิสูจน์ข้อเท็จจริง จากเรื่องเล่าที่เหลือเชื่อของพ่อ
เมค มาย เดย์

เมค มาย เดย์ (Make My Days) เป็นซิงเกิลเดบิวของ ยูอิ อารางากิ ออกวางจำหน่าย 16 กรกฎาคม พ.ศ. 2551 เพลงนี้ได้ใช้เป็นเพลงธีมของละครเรื่อง "81 ไดเวอร์" โดยซิงเกิลนี้ได้ออกวางจำหน่ายมา 3 รูปแบบ : รูปแบบ เอ, บี และ ซี
รูปแบบ บี จะมีดีวีดีการแสดงไลฟ์ของงาน "สคูล ออฟ ล็อก!ทู อารางากิ ยูอิ โนะ แฮฟเวนลี่ย์ คริศมาส อิน นิปปอน บุโดกัน (21 ธันวาคม พ.ศ. 2550) ("SCHOOL OF LOCK! to Aragaki Yui no heavenly Xmas in Nippon Budokan (2007.12.21)") และรูปแบบ ซี จะมีดีวีดีโปรโมชั่นวิดีโอของเพลงนี้ด้วย
โชโจไต

โชโจไต  ; (; โรมาจิ: "Shohjo-tai") เป็นวงดนตรีป็อบทริโอหญิงล้วน จากประเทศญี่ปุ่น ที่มีชื่อเสียงสูงสุดในประเทศญี่ปุ่น และประเทศแถบเอเชียในช่วง ค.ศ. 1984 ถึง ค.ศ. 1989 ควบคู่ไปกับวงชายล้วน ชื่อ โชเนนไต (Shonentai)  ที่โด่งดังในช่วงเวลาเดียวกัน
สมาชิกของโชโจไต ยุคแรก เปิดตัวเมื่อเดือนสิงหาคม พ.ศ. 2527 ประกอบด้วย 
ต่อมาในปี พ.ศ. 2528 ชิอิโกะ ได้ลาออกจากวงไป เนื่องจากอาการป่วยที่ช่องท้อง และมีสมาชิกใหม่ชื่อ โทโมโกะ (โทโมโกะ ฮิกิตะ) (; โรมาจิ: "Hikita Tomoko") 
วงโชโจไต มีเพลงที่มีชื่อเสียงที่สุด คือเพลง "Forever" หลังจากร่วมงานกันเป็นเวลา 5 ปี ก็ได้ประกาศสลายวงในปี พ.ศ. 2532 และได้ออกอัลบั้มพิเศษในปี พ.ศ. 2542 
ในประเทศไทย โชโจไต เป็นที่รู้จักกันดีจากเพลงโฆษณาผลิตภัณฑ์ขนมขบเคี้ยวกูลิโกะ
เรโกะ ยาซูฮาระ

เรโกะ ยาซูฮาระ (; โรมาจิ: "Yasuhara Reiko") (เกิด 18 ตุลาคม ค.ศ. 1969) เป็นนักร้อง นักแสดง และนักพากย์ชาวญี่ปุ่น อดีตสมาชิกวงโชโจไต
เรโกะ ยาซูฮาระ จบการศึกษาจากโรงเรียนมัธยมสหศึกษาโฮริโกชิ กรุงโตเกียว จากนั้นเข้าร่วมวงโชโจไต เป็นเวลา 5 ปี ตั้งแต่เดือนสิงหาคม พ.ศ. 2527 จนกระทั่งสลายวงในปี พ.ศ. 2532 จากนั้นหันมาเป็นนักพากย์เสียงอะนิเมะ
เรโกะ ยาซูฮาระ เคยมีผลงานแสดงภาพยนตร์ไทย เรื่อง มีนา กะ อาทิตย์ (2535) กำกับโดย อรุณศักดิ์ อ่องละออ คู่กับ ศตวรรษ ดุลยวิจิตร วิชุดา พินดัม อลิษา ขจรไชยกุล และ กษาปณ์ จำปาดิบ
พรหมวิหาร 4

พรหมวิหาร 4 หรือ "พรหมวิหารธรรม" เป็นหลักธรรมประจำใจเพื่อให้ตนดำรงชีวิตได้อย่างประเสริฐและบริสุทธิ์เฉกเช่นพรหม เป็นแนวธรรมปฏิบัติของผู้ที่ปกครอง และการอยู่ร่วมกับผู้อื่น ประกอบด้วยหลักปฏิบัติ 4 ประการ ได้แก่
ตามนิทานเรื่องพรหมวิหารปัญหาของศาสนาพุทธ สมัยหนึ่งมีพระโพธิสัตว์เสวยชาติเกิดเป็นบิดาของเด็กหญิงตาบอด พระโพธิสัตว์รักและสงสารลูกสาวตาบอดคนนี้มาก อยู่มาวันหนึ่งได้ยินข่าวว่ามีหมอที่เก่งดุจเทวดา จึงเดินทางนำลูกสาวตาบอดไปหาหมอคนนั้น เพื่อให้รักษาดวงตาของลูกสาว หมอจึงบอกว่าต้องใช้สมุนไพรชนิดหนึ่งมาทำเป็นเครื่องประกอบยาจึงรักษาโรคตาของลูกสาวได้ แต่หมอไม่มีสมุนไพรชนิดนั้น และสมุนไพรชนิดนั้นหายาก ต้องไปเอาในสถานที่แห่งหนึ่ง ที่อันตรายมากจึงจะได้มา เมื่อคนเป็นพ่อรู้สถานที่และลักษณะสมุนไพรแล้ว จึงฝากภรรยาให้ดูแลบุตรสาวในขณะที่ตนเองไปหาสมุนไพร ถ้าหายไปนานเกินไปแปลว่าตายแล้ว เมื่อฝากฝังเรียบร้อยจึงออกเดินทางไปหายาสมุนไพร คนเป็นพ่อนั้นได้เดินทางเข้าสู่พื้นที่ของคุยหกะยักษ์หรือยักษ์ผู้เฝ้าขุมทรัพย์ ซึ่งเป็นบริวารของท้าวเวสสุวรรณรักษาอยู่ โดยท้าวเวสสุวรรณให้ยักษ์ตนนั้นรักษาสิ่งสำคัญบางอย่าง และให้อนุญาตไว้ว่าใครเข้ามาในอาณาเขตที่เฝ้ารักษาให้ฆ่าและจับกินเป็นอาหารได้ จึงทำให้คนเป็นพ่อนั้นถูกยักษ์จับและจะกินเป็นอาหาร แต่ท้าวเวสสุวรรณได้ให้ปริศนาธรรมเอาไว้ ถ้าใครตอบได้ ห้ามฆ่าเด็ดขาด เพื่อให้โอกาสกับคนมีบุญ คนยังมีโชค ยังไม่ถึงคราวตาย ผู้มีปัญญา และคนมีธรรมะ ได้รอดชีวิต ซึ่งแต่ละสถานที่ท้าวเวสสุวรรณจะให้ปริศนาธรรมที่แตกต่างกันกับยักษ์คุยหกะแต่ละตน ซึ่งยักษ์คุยหกะตนนี้ได้ปริศนาธรรมชื่อว่าพรหมวิหารปัญหา ซึ่งถามว่า ในพรหมวิหารทั้ง 4 คือ เมตตา กรุณา มุทิตา อุเบกขา ข้อไหนสำคัญที่สุด ผู้เป็นพ่อจึงพิจารณาว่า ลูกสาวของตนตาบอด นำอาหารดี เสื้อผ้าสวยๆให้ใส่ก็ไม่ช่วยให้มีความสุข คนที่ป่วยเป็นโรคที่ทุกข์ทรมาณต่อให้หาอาหาร การแสดงดีๆอย่างไร ก็ไม่ช่วยให้มีความสุขได้ จึงพิจารณาว่าคำตอบน่าจะไม่ใช่เมตตา, จึงพิจารณาต่อไปว่า ลูกสาวของเขาตาบอด จึงไม่มีใครมาอิจฉาริษยาลูกสาวเขาแน่ๆ คำตอบจึงไม่น่าใช่มุทิตา, ลูกสาวเขาตาบอด ไม่เคยไปสร้างความเดือดร้อนให้ใคร จึงไม่ต้องการให้ใครวางเฉยหรือให้อภัยจากการไปสร้างความเดือดร้อนให้กับคนอื่น คำตอบจึงไม่น่าใช่อุเบกขา, แต่ลูกสาวของเขาต้องการพ้นทุกข์ ต้องการหายตาบอด ลูกสาวของเขาต้องการความกรุณา คำตอบจึงต้องเป็นกรุณาแน่ๆ จึงตอบคำถามยักษ์คุยหกะไปว่ากรุณา ยักษ์จึงเฉลยว่าถูกต้องแล้ว จึงฆ่าคนเป็นพ่อไม่ได้ ตามคำสั่งท้าวเวสสุวรรณ จึงปล่อยตัวคนเป็นพ่อแล้วถามว่ามาทำอะไรที่นี้ จึงได้คำตอบว่ามาหาสมุนไพรลักษณะเช่นนี้นำไปรักษาดวงตาลูกสาว ยักษ์รู้จักจึงชี้บอกต้นสมุนไพร ให้คนเป็นพ่อ คนเป็นพ่อจึงได้ต้นสมุนไพรและกลับบ้านไปเพื่อนำสมุนไพรให้หมอนำไปรักษาดวงตาลูกสาวจนหายเป็นปกติ
ดังนั้น ในพุทธคุณทั้ง 3 คือ ปัญญาธิคุณ กรุณาธิคุณ บริสุทธิคุณ หนึ่งในนั้นคือกรุณา ไม่ใช่เมตตา มุทิตา หรืออุเบกขา เพราะกรุณา เป็นธรรมที่สำคัญที่สุดใน พรหมวิหาร 4
อาดิดาส

อาดิดาส ([ˈʔadiˌdas]; เขียนในรูปแบบ ɑdidɑs ตั้งแต่ ค.ศ. 1949) เป็นบริษัทข้ามชาติเยอรมัน สำนักงานใหญ่ตั้งอยู่ในแฮร์ทโซเกินเอารัค เยอรมนี เป็นผู้ออกแบบและผลิตรองเท้า, เสื้อผ้าและเครื่องประดับ อาดิดาสเป็นผู้ผลิตชุดกีฬาที่ใหญ่ที่สุดในยุโรปและเป็นอันดับที่สองในโลก รองจากไนกี้ อาดิดาสเป็นบริษัทผู้ถือหุ้นของกลุ่มอาดิดาส ซึ่งประกอบด้วย บริษัทผลิตชุดกีฬา รีบอค, ร้อยละ 8.33 ของสโมสรฟุตบอลเยอรมัน ไบเอิร์นมิวนิก และ รันแทสติก บริษัทเทคโนโลยีการออกกำลังกายสัญชาติออสเตรีย รายรับของอาดิดาสในปี ค.ศ. 2018 อยู่ที่ 21.915 พันล้านยูโร
บริษัทเริ่มต้นโดยอดอล์ฟ ดาสลาร์ ในบ้านแม่ของเขา ในปี ค.ศ. 1924 ต่อมาพี่ชายของเขา รูดอล์ฟ เข้าร่วมและก่อตั้งโรงงานในชื่อ ดาสลาร์บราเทอร์สชูแฟกทอรี ดาสลาร์ช่วยพัฒนารองเท้าวิ่งที่มีหนามแหลม สำหรับการแข่งขันกีฬาหลายประเภท ต่อมา เขาเปลี่ยนจากรองเท้าหนามโลหะหนักในรุ่นก่อน ๆ มาใช้ผ้าใบและยาง เพื่อเพิ่มคุณภาพของรองเท้ากีฬาที่มีหนามแหลม ดาสลาร์โน้มน้าวให้นักวิ่งชาวสหรัฐ เจสซี โอเวนส์ ใช้รองเท้าวิ่งที่มีหนามแหลมที่ทำด้วยมือของเขาใน โอลิมปิกฤดูร้อน 1936 ต่อมา หลังจากความสัมพันธ์ระหว่างพี่น้องพังทลายลงในปี ค.ศ. 1949 อดอล์ฟก่อตั้งอาดิดาส และรูดอล์ฟก่อตั้ง พูมา ซึ่งกลายเป็นคู่แข่งทางธุรกิจของอาดิดาส
ประวัติ.
Adolf หรือ Adi Dassler เริ่มผลิตรองเท้ากีฬาของเขาเองหลังจากกลับมาจากสงครามโลกครั้งที่หนึ่ง และพี่ของเขา Rudolf (Rudi) Dassler ร่วมทำธุรกิจในนาม Dassler Schuhfabrik (Dassler Brothers Shoe Factory) ซึ่งสามารถขายรองเท้าได้ 200,000 คู่ ต่อปีก่อนสงครามโลกครั้งที่ 2
แต่แล้วพี่น้องทั้งคู่ได้แยกจากกันในปี ค.ศ. 1948 โดย Rudolf ก็หันไปสร้างแบรนด์ Puma ส่วน Adolf ทำแบรนด์ Adidas แต่เมื่อ Adolf เสียชีวิต ธุรกิจตกอยู่ในมือของลูกชายซึ่งย่ำแย่ลง Bernard Tapie ก็ซื้อกิจการไป แต่เมื่อ Tapie ไม่สามารถจ่ายดอกเบี้ยจากการกู้เงินมาซื้อ อาดิดาส จึงคืนให้กับธนาคารเครดิตลีอองส์ ธนาคารแปลงหนี้เป็นหุ้น แล้วขายหุ้นให้กับ Robert Louis- Dreyfus เมื่อปี ค.ศ. 1993 ในราคา 4.485 พันล้านฟรังก์ ซึ่งสูงกว่าหนี้ที่ Tapie กู้จากแบงค์มา 2.85 พันล้านฟรังก์ Tapie จึงฟ้องธนาคารในเวลาต่อมา
ในปี ค.ศ. 1997 อาดิดาส เริ่มขยายกิจการ โดยการรวมบริษัท โซโลมอน กรุ๊ป ซึ่งเชี่ยวชาญในการผลิตชุดสกี และเปลี่ยนชื่อเป็น อาดิดาส โซโลมอน เอจี ต่อมารวมกิจการกับ Taylermade Golf Group และ Maxfli เพื่อแข่งขันทางการค้ากับ ไนกี้ กอล์ฟ
อาดิดาสขายหุ้น โซโลมอน แล้วประกาศซื้อ รีบอค คู่แข่งจากอังกฤษ ในราคา 3.8 พันล้านดอลลาร์ ซึ่งการเจรจาเสร็จสิ้นในเดือนมกราคม ค.ศ. 2006 ส่งผลให้ อาดิดาส มียอดขายใกล้เคียงกับ ไนกี้
นอกจากนี้แล้ว อาดิดาสยังเป็นผู้ผลิตลูกฟุตบอลให้กับการแข่งขันฟุตบอลโลกรอบสุดท้ายทุกนัดด้วย โดยเริ่มตั้งแต่ฟุตบอลโลก 1970 ที่เม็กซิโกเป็นเจ้าภาพ จากเดิมที่จะเป็นผลิตภัณฑ์ภายในประเทศของเจ้าภาพ
สัญลักษณ์.
สัญลักษณ์ของอาดิดาสที่ใช้ในปัจจุบัน เป็นรูปแถบ 3 แถบ ซึ่งสัญลักษณ์ดังกล่าว อาดิดาสก็ไม่ได้ออกแบบเอง แต่ไปขอซื้อมาจากบริษัทผลิตอุปกรณ์กีฬาสัญชาติฟินแลนด์ชื่อ คารฮู สปอร์ทส
เป็นคนออกแบบ (Karhu Sports) 
สปอนเซอร์ว่าจ้าง.
ทีมฟุตบอล.
<templatestyles src="Col-begin/styles.css"/>
นักกีฬา.
อดีตนักฟุตบอลเด่น.
<templatestyles src="Div col/styles.css"/>
สตาร์ซอคเก้อร์รายวัน

สตาร์ ซอคเก้อร์ รายวัน  หรือ สยามกีฬา/สตาร์ ซอคเก้อร์  เป็นหนังสือพิมพ์รายวันขนาดแท็บลอยด์ ประเภทข่าวกีฬาฟุตบอล ฉบับแรกของประเทศไทย ในเครือสยามสปอร์ตซินดิเคท
ประวัติ.
เมื่อเดือนมิถุนายน พ.ศ. 2535 ระวิ โหลทอง ประธานกรรมการบริษัท สยามสปอร์ตซินดิเคท จำกัด มีดำริในการเปิดเนื้อที่ให้กับการนำเสนอข่าวสาร เกี่ยวกับการแข่งขันฟุตบอลชิงแชมป์แห่งชาติยุโรป ครั้งที่ 9 ซึ่งสวีเดนเป็นเจ้าภาพ อย่างครบถ้วนรอบด้าน จึงจัดพิมพ์หนังสือพิมพ์สยามกีฬารายวันฉบับบ่าย ขนาดแท็บลอยด์ขึ้นเป็นพิเศษ โดยใช้ชื่อว่า "สยามกีฬา/สตาร์ ซอคเก้อร์ เอ็กซ์ตรา ยูโร’92" ซึ่งได้รับการตอบรับจากแฟนฟุตบอลอย่างดีเยี่ยม เนื่องจากมียอดจำหน่ายสูงมาก
หลังจากนั้น ระวิจึงดำเนินการต่อยอดจากฉบับพิเศษดังกล่าว ด้วยการเปิดเป็นหัวหนังสือพิมพ์ฉบับใหม่ เพื่อนำเสนอผลการแข่งขัน และข่าวสารความเคลื่อนไหวในวงการฟุตบอล โดยเฉพาะระดับสโมสรในยุโรป ในส่วนของกองบรรณาธิการได้นำทีมงานบางส่วนของสยามกีฬารายวัน และนิตยสารสตาร์ซอคเก้อร์รายสัปดาห์ มารวมตัวกัน อันเป็นสาเหตุส่วนหนึ่งที่ใช้ชื่อว่า "สยามกีฬา/สตาร์ ซอคเก้อร์" ฉบับบ่าย ในขนาดแท็บลอยด์เช่นเดิม โดยเริ่มออกวางแผงเป็นปฐมฤกษ์ ในวันศุกร์ที่ 14 สิงหาคม ปีเดียวกัน (หนังสือพิมพ์ลงวันเสาร์ที่ 15 สิงหาคม มีจำนวน 16 หน้า ให้สังเกตว่าวันนั้นเป็นวันแรกของฟุตบอลพรีเมียร์ลีกด้วย) ซึ่งก็มียอดจำหน่ายที่ดี และได้รับการสนับสนุนจากผู้อ่านอย่างสูงมาก เช่นเดียวกับเมื่อคราว ยูโร’92
หนังสือพิมพ์สยามกีฬา/สตาร์ ซอคเก้อร์ (ที่เปลี่ยนชื่อเป็น "สตาร์ ซอคเก้อร์ รายวัน" ในเวลาถัดมา) เริ่มต้นด้วยราคาจำหน่ายฉบับละ 5 บาท จากนั้นได้ปรับราคาขึ้นเป็น 7 บาท, 10 บาท, 12 บาท และ 15 บาท ตามลำดับ โดยครั้งหลังสุด บมจ.สยามสปอร์ต แจ้งปรับขึ้นราคาหนังสือพิมพ์ในเครือทั้งหมด เริ่มในฉบับประจำวันที่ 16 สิงหาคม พ.ศ. 2551 โดยสตาร์ ซอคเก้อร์ รายวัน ปรับขึ้นเป็น 18 บาท, สปอร์ตพูล สปอร์ตแมน และตลาดลูกหนัง ปรับขึ้นเป็น 20 บาท และในเวลาต่อมา สยามกีฬารายวันก็ปรับราคาขึ้นเป็น 20 บาทเช่นกัน จนเกิดการวิจารณ์จากผู้อ่านว่า หนังสือพิมพ์เครือสยามสปอร์ต มีราคาจำหน่ายที่ไม่สมเหตุสมผลกับจำนวนเนื้อหา
อนึ่ง กองบรรณาธิการสตาร์ ซอคเก้อร์ รายวัน เคยจัดทำหนังสือพิมพ์ขึ้นเป็นฉบับพิเศษอยู่สองคราวด้วยกัน ครั้งแรกในฉบับประจำวันอังคารที่ 16 สิงหาคม พ.ศ. 2548 เนื่องในโอกาสครบรอบ 13 ปี และครั้งที่สองในฉบับประจำวันพุธที่ 15 สิงหาคม พ.ศ. 2555 เนื่องในวาระครบรอบ 20 ปี โดยทั้งสองฉบับดังกล่าวมีจำนวน 104 หน้า
สตาร์ ซอคเก้อร์ รายวัน ได้เคยหยุดจำหน่ายไปเมื่อวันที่
31 พฤษภาคม พ.ศ. 2566 แต่ก็ได้กลับมาจัดจำหน่ายอีกครั้งในวันที่ 1 กุมภาพันธ์ พ.ศ. 2567
อินไลน์สเกต

อินไลน์สเกต  (โดยมากมักเรียกติดปากตามชื่อแบรนด์ โรลเลอร์เบลด) คืออุปกรณ์กีฬาที่มีลักษณะพิเศษคือ ทำจากรองเท้าที่มีความแข็งแรง และมีล้อ ข้างละ 4 ลูกเรียงต่อกันเป็นแนวยาว 
สันนิษฐานว่าเกิดขึ้นมาราว 300 ปี โดยชาวดัตซ์ในศตวรรษที่ 17 ที่พยายามประดิษฐ์สเกตน้ำแข็งในช่วงฤดูร้อน โดยเขาได้หล่อยึดท่อนไม้กับแผ่นไม้และติดเข้ากับรองเท้าสเกต และในปี 1819 ได้รับการจดสิทธิบัตรโดย M.Petibled ในกรุงปารีส 
ต่อมาในปี 1979 Scott Olsen นักฮ็อกกี้น้ำแข็ง ได้เห็นอินไลน์สเกต ในร้านขายเครื่องกีฬา และเห็นศักยภาพในด้านการออกแบบ จึงเดินทางไปชิคาโกซื้อ บริษัท Chicago Roller Skate ที่ยังไม่มีชื่อเสียง และตั้งชื่อใหม่ว่า Rollerblade 
ในสหรัฐอเมริกา กีฬานี้ได้รับความนิยมเป็นอันดับ 5 เป็นกีฬาที่ได้รับความนิยมอันดับ 1 ในหมู่ผู้ชายอายุระหว่าง 6-17 ปี
ประเภท.
รองเท้าประเภทนี้แบ่งออกเป็นประเภทย่อย ๆ ได้อีก 4 ประเภทคือ
กีฬาอินไลน์สเกต.
การเล่นอินไลน์สเกต หรือที่เรียกว่า Aggressive In-line skating ได้พัฒนามาจากนักสเกตเริ่มต้นทดลองเล่นบนถนน และเวิร์ท (Vert) แบบเดียวกับที่ใช้ในกีฬาสเกตบอร์ด โดยกระโดดบนราวบันไดลื่นไหลลงปลายบันได จนมีการออกแบบเพื่อรองรับ และให้สามารถควบคุมการลื่นไปบนท้องถนน และเนินลาดสำหรับเวิร์ท ได้อย่างแน่นอนมากขึ้น
การแข่งขันกีฬาอิน-ไลน์สเกต เกิดขึ้นมากมายในช่วงคริสต์ทศวรรษ 1990 มีการแข่งขัน ESPN Extreme Games ครั้งแรกใน นิวพอร์ทโรดไอแลนด์ ซึ่งได้รับความสนใจจากสื่อมวลชนและสปอนเซอร์ทั่วโลกมากขึ้น
กีฬาฟรีสไตล์สลาลม.
กีฬาฟรีสไตล์สลาลม คือการเล่นสเก็ต (โรลเลอร์เบลด) ผ่านอุปสรรค์ คือ โคน ยาง ขนาดเส้นผ่านศูนย์กลาง 7-9 ซม. สูงประมาณ 9 ซม. โดยจะมีการวางเรียงเป็นแถวเป็นแนว ประมาณ 20 โคน ระยะห่างระหว่างโคนก็แบ่งออกเป็น 3 ขนาด คือ 50 ซม. 80 ซม. และ 120 ซม. ซึ่งท่าทางที่จะใช้ในการเล่นผ่านโคนเหล่านี้ก็คือ ท่าทั่วไป ท่านั่ง ท่ากระโดด ท่าล้อเดียว และท่าหมุน โดยทั้ง 5 หมวดนี้ ถือเป็นท่าที่สำคัญในการที่จะได้คะแนนจากกรรมการ 
แข่งขันฟรีสไตล์สลาลมประกอบด้วย
มหาวิทยาลัยเทคโนโลยีราชมงคลล้านนา ลำปาง

มหาวิทยาลัยเทคโนโลยีราชมงคลล้านนา วิทยาเขตลำปาง เป็นวิทยาเขต ในสังกัด มหาวิทยาลัยเทคโนโลยีราชมงคลล้านนา ในอดีตจัดตั้งขึ้นเป็นสถานศึกษาที่จัดการเรียนการสอนเน้นด้านการเกษตรกรรม และปัจจุบันได้มีการเปิดสอนในสาขาวิชาอื่น ๆ เพิ่มขึ้น มีจำนวนนักศึกษากว่า 765 คน
ประวัติ.
วิทยาเขตลำปาง เดิมชื่อ "โรงเรียนเกษตรกรรมลำปาง" ตั้งอยู่เลขที่ 200 หมู่ที่ 11 ตำบลพิชัย อำเภอเมืองลำปาง จังหวัดลำปาง กิโลเมตรที่ 616 ถนนพหลโยธิน ห่างจากตัวจังหวัดลำปางประมาณ 16 กิโลเมตร เปิดทำการเรียนการสอนครั้งแรกเมื่อปี พ.ศ. 2515 มีเนื้อที่ทั้งหมด 1,381 ไร่ ใช้ประโยชน์ร่วมกันกับสถาบันวิจัยเทคโนโลยีการเกษตร ต่อมาในปี พ.ศ. 2518 จึงย้ายมาสังกัดวิทยาลัยเทคโนโลยีและอาชีวศึกษา โดยใช้ชื่อว่า วิทยาเขตเกษตรลำปาง
ในปี พ.ศ. 2548 ได้มีการยกฐานะสถาบันเทคโนโลยีราชมงคล ขึ้นเป็นมหาวิทยาลัยเทคโนโลยีราชมงคล 9 แห่ง วิทยาเขตลำปาง จึงเป็นวิทยาเขตในสังกัด มหาวิทยาลัยเทคโนโลยีราชมงคลล้านนา
หน่วยงานในมหาวิทยาลัย.
หน่วยงานของนักศึกษา.
มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับเขตพื้นที่ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา

คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา เป็น 1 ใน 4 คณะแรกที่จัดตั้งของมหาวิทยาลัยเทคโนโลยีราชมงคลล้านนา มีสำนักงานคณบดีตั้งอยู่ในพื้นที่มหาวิทยาลัยเทคโนโลยีราชมงคลล้านนา ถนนห้วยแก้ว ตำบลช้างเผือก อำเภอเมืองเชียงใหม่ จังหวัดเชียงใหม่ เปิดสอนระดับประกาศนียบัตรวิชาชีพชั้นสูง (ปวส.) ระดับปริญญาตรี และระดับปริญญาโท
ประวัติ.
คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา เป็นหน่วยงานที่จัดตั้งขึ้นตามพระราชบัญญัติมหาวิทยาลัยเทคโนโลยีราชมงคล พ.ศ. 2548 ซึ่งรวมเอาวิทยาเขตต่างๆ ของสถาบันเทคโนโลยีราชมงคล เข้าด้วยกันเป็นมหาวิทยาลัยเทคโนโลยีราชมงคลทั้ง 9 แห่ง โดยมหาวิทยาลัยเทคโนโลยีราชมงคลล้านนา ได้จัดตั้งคณะวิทยาศาสตร์และเทคโนโลยีการเกษตรขึ้น เพื่อจัดการศึกษาในระดับประกาศนียบัตรวิชาชีพชั้นสูง (ปวส.) ระดับปริญญาตรี และระดับบัณฑิตศึกษา
คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา มีการจัดการศึกษาใน 6 เขตพื้นที่ของมหาวิทยาลัย ได้แก่ เชียงใหม่ ลำปาง เชียงราย น่าน พิษณุโลก และตาก คณะวิทยาศาสตร์และเทคโนโลยีการเกษตร มีการดำเนินการผลิตนักศึกษาด้วยหลักสูตรของคณะใน 4 เขตพื้นที่คือ พิษณุโลก ลำปาง น่าน และตาก 
หลักสูตรที่เปิดสอน.
คณะวิทยาศาสตร์และเทคโนโลยีการเกษตร เปิดทำการสอนทั้งในระดับประกาศนียบัตรวิชาชีพชั้นสูง (ปวส.) จำนวน 6 หลักสูตร ระดับปริญญาตรีจำนวน 6 หลักสูตร และระดับบัณฑิตศึกษาในระดับปริญญาโทจำนวน 2 หลักสูตร นับเป็นคณะแรกของมหาวิทยาลัยเทคโนโลยีราชมงคลล้านนาที่เปิดทำการสอนในระดับบัณฑิตศึกษา ในปีการศึกษา 2566 มีจำนวนนักศึกษารวม 1,157 คน จำแนกเป็นนักศึกษาระดับประกาศนียบัตรวิชาชีพชั้นสูง (ปวส.) 122 คน นักศึกษาระดับปริญญาตรี 1,012 คนและนักศึกษาระดับปริญญาโท 23 คน
ปัจจุบันมีสาขาและหลักสูตรที่เปิดทำการสอน ดังนี้
จำนวนคณาจารย์.
ในปีการศึกษา 2562 มีจำนวนอาจารย์ประจำจำนวนรวม 268 คน ประกอบด้วย รองศาสตราจารย์ จำนวน 14 คน ผู้ช่วยศาสตราจารย์ จำนวน 86 คนและอาจารย์ที่่ยังไม่มีตำแหน่งวิชาการ จำนวน 168 คน 
หมายเหตุ: รายการที่ 1: ทศนิยมหมายถึงมีระยะเวลาปฏิบัติงานไม่ถึง 1 ปี
กิจกรรมนักศึกษา.
มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับคณะ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
การรับรองมาตรฐานการศึกษา.
คณะวิทยาศาสตร์และเทคโนโลยีการเกษตร ได้รับการรับรองมาตรฐานการศึกษาจากสำนักงานรับรองมาตรฐานและประเมินคุณภาพการศึกษา ในปีการศึกษา 2562 มีผลการประเมินมาตรฐานในภาพรวมอยู่ในระดับ "ดีมาก" (ได้คะแนน 4.58 จากคะแนนเต็ม 5) โดยองค์ประกอบที่ 1: การผลิตบัณฑิต มีผลการประเมินในระดับดี (4.41) องค์ประกอบที่ 2: การวิจัย มีผลการประเมินในระดับดี (4.35) องค์ประกอบที่ 3: การบริการวิชาการ มีผลการประเมินในระดับดีมาก (5.0) องค์ประกอบที่ 4: การทำนุบำรุงศิลปะและวัฒนธรรม มีผลการประเมินในระดับดีมาก (5.0) และองค์ประกอบที่ 5: การบริหารจัดการ มีผลการประเมินในระดับดีมาก (5.0)
วิทยาลัยเทคโนโลยีและสหวิทยาการ มหาวิทยาลัยเทคโนโลยีราชมงคลล้านนา

วิทยาลัยเทคโนโลยีและสหวิทยาการ มหาวิทยาลัยเทคโนโลยีราชมงคลล้านนา (CISAT) จัดตั้งขึ้นตามกฎกระทรวงเมื่อวันที่ 27 พฤศจิกายน พ.ศ. 2549 เพื่อรองรับการจัดการศึกษาระดับต่ำกว่าปริญญา และระดับปริญญา และสร้างทรัพยากรบุคคลด้านวิศวกรรมสถาปัตยกรรมศาสตร์และ บริหารธุรกิจ ให้มีพื้นฐานทางการศึกษาที่ดี มีทักษะที่ถูกต้องและเพียงพอสำหรับป้อนสู่การศึกษาต่อระดับปริญญา ให้ได้บัณฑิตนักปฏิบัติตามปรัชญาของมหาวิทยาลัย ตลอดจนเปิดโอกาสให้เยาวชนที่มีความสามารถพิเศษทางวิศวกรรม สถาปัตยกรรมหรือบริหารธุรกิจ หรือมีความสามารถพิเศษในทางการประดิษฐ์ การคิด การออกแบบ ความสามารถพิเศษทางวิทยาศาสตร์และเทคโนโลยี ได้เข้าศึกษาต่อในสาขาที่ถนัด เพื่อเป็นกลไกสำคัญในการพัฒนาและส่งเสริมงานทางด้านสายอาชีพได้อย่างมีประสิทธิภาพ
วิทยาลัยเทคโนโลยีและสหวิทยาการ ตั้งอยู่ในบริเวณพื้นที่เดิมของโครงการก่อสร้างโรงเรียนประจำพระตำหนักภูพิงค์ราชนิเวศน์ ตำบลป่าป้อง อำเภอดอยสะเก็ด จังหวัดเชียงใหม่ มีเนื้อที่ประมาณ 900 ไร่ 
หลักสูตรที่เปิดสอน.
วิทยาลัยมีรูปแบบการเรียนการสอนในรูปแบบเป็นโรงเรียนเตรียมอุดมศึกษาเทคโนโลยีที่รับนักเรียนชั้นมัธยมศึกษาปีที่ 3 เข้ามาเรียนที่โรงเรียน 3 ปีในระดับปวช.1-3 หรือเทียบเท่า ม.4-6 ใน 3 หลักสูตร คือ เตรียมวิศวกรรมศาสตร์ เตรียมสถาปัตยกรรมศาสตร์และเตรียมบริหารธุรกิจ
ปัจจุบันจัดการเรียนการสอนในพื้นที่ตำบลป่าป้อง อำเภอดอยสะเก็ด จังหวัดเชียงใหม่ จำนวน 3 หลักสูตร (ปวช.) และ 2 หลักสูตร (ปริญญาตรี) คือ
ชรินรัตน์ พุทธปวน

รองศาสตราจารย์ ชรินรัตน์ พุทธปวน (เกิด 21 สิงหาคม พ.ศ. 2496) อดีตสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย และอดีตสมาชิกสภาผู้แทนราษฎรจังหวัดเชียงใหม่
ประวัติ.
เกิดวันที่ 21 สิงหาคม พ.ศ. 2496 เป็นบุตรของพ่อหลวงอินสนธิ์ กับแม่แปง พุทธปวน เป็นชาวจังหวัดลำพูนโดยกำเนิด
สำเร็จการศึกษาระดับปริญญาตรี สาขาการพยาบาล จากมหาวิทยาลัยเชียงใหม่ เมื่อปี พ.ศ. 2518 สำเร็จการศึกษาระดับปริญญาโท สาขาการบริหารการพยาบาล จุฬาลงกรณ์มหาวิทยาลัย (พ.ศ. 2522) และสำเร็จการศึกษาระดับปริญญาเอก สาขาการวิจัยและพัฒนาหลักสูตร มหาวิทยาลัยศรีนครินทรวิโรฒ ประสานมิตร ในปี พ.ศ. 2533
ในระหว่างศึกษาที่มหาวิทยาลัยเชียงใหม่ ได้รับการเลือกตั้งเป็นสมาชิกสภานักศึกษา มหาวิทยาลัยเชียงใหม่ ในปีการศึกษา 2516 และเป็นนายกสโมสรนักศึกษา คณะพยาบาลศาสตร์ มหาวิทยาลัยเชียงใหม่ ในปีการศึกษา 2517
การทำงาน.
ดร.ชรินรัตน์ พุทธปวน เริ่มทำงานในภาควิชาการพยาบาลพื้นฐาน คณะพยาบาลศาสตร์ มหาวิทยาลัยเชียงใหม่ และเจริญก้าวหน้าเรื่อยมา จนดำรงตำแหน่งรองศาสตราจารย์ ภาควิชาบริหารการพยาบาล คณะพยาบาลศาสตร์ มหาวิทยาลัยเชียงใหม่ 
งานการเมือง.
ดร.ชรินรัตน์ เข้ามาสู่วงการการเมืองโดยลงสมัครสมาชิกสภาผู้แทนราษฎร ในการเลือกตั้งวันที่ 2 กรกฎาคม พ.ศ. 2538 ในนามพรรคพลังธรรม 
ต่อมาจึงย้ายมาสังกัดพรรคประชาธิปัตย์ และได้รับการเลือกตั้งเป็นสมาชิกสภาผู้แทนราษฎรจังหวัดเชียงใหม่ การเลือกตั้ง พ.ศ. 2539 
จากนั้นการเลือกตั้งในปี พ.ศ. 2544 จึงย้ายมาสังกัดพรรคไทยรักไทย แต่เนื่องจากพื้นที่ทับซ้อนกับนายปกรณ์ บูรณุปกรณ์ จึงได้ย้ายมาสมัครในแบบบัญชีรายชื่อ และเป็นสมาชิกสภาผู้แทนราษฎร แบบบัญชีรายชื่อ พรรคไทยรักไทย และที่ปรึกษารัฐมนตรีว่าการกระทรวงการท่องเที่ยวและกีฬา (สมศักดิ์ เทพสุทิน)
ในการเลือกตั้งสมาชิกสภาผู้แทนราษฎร พ.ศ. 2550 ดร.ชรินรัตน์ พุทธปวน ได้ลงสมัครในนามพรรคชาติไทย หมายเลข 1 แต่ไม่ได้รับการเลือกตั้ง จากนั้นในปี พ.ศ. 2551 จึงได้เข้ารับตำแหน่งผู้ช่วยอธิการบดี และรองอธิการบดีมหาวิทยาลัยคริสเตียน กระทั่งปี พ.ศ. 2552 จึงเข้าทำงานเป็นอาจารย์ประจำมหาวิทยาลัยราชภัฏสวนสุนันทา
ต่อมาในปี พ.ศ. 2554 ได้เข้าร่วมงานการเมืองกับพรรครักษ์สันติ ซึ่งนำโดย ร้อยตำรวจเอก ดร.ปุระชัย เปี่ยมสมบูรณ์ และลงสมัคร ส.ส.ในระบบบัญชีรายชื่อลำดับที่ 6 แต่ไม่ได้รับเลือกตั้ง ต่อมาได้ลาออกจากการเป็นสมาชิกพรรคในเดือนมกราคม พ.ศ. 2555 และเป็นผู้ก่อตั้งชมรมจิตอาสาพัฒนาประเทศไทย จนขยายตัวและยกฐานะเป็นสมาคมจิตอาสาพัฒนาประเทศไทย เมื่อวันที่ 14 มีนาคม 2555 โดยรองศาสตราจารย์ ดร.ชรินรัตน์ เป็นนายกสมาคม
ในปี พ.ศ. 2556 รศ.ดร.ชรินรัตน์ ได้ก่อตั้งและเป็นผู้รับใบอนุญาต วิทยาลัยเทคโนโลยีชรินรัตน์ลำพูน โดยเปิดการเรียนการสอนปีแรก ใน ปีการศึกษา 2557
ในปี พ.ศ. 2563 รศ.ดร.ชรินรัตน์ ได้ลงสมัครรับเลือกตั้งนายกองค์การบริหารส่วนจังหวัดลำพูน แต่ไม่ได้รับเลือกตั้ง
วัดพระธาตุดอยเวียง

วัดพระธาตุดอยเวียง ตั้งอยู่บ้านดอยเวียง หมู่ที่ 9 ตำบลบ้านธิ อำเภอบ้านธิ จังหวัดลำพูน ห่างจากอำเภอบ้านธิ ประมาณ 7 กิโลเมตร บริเวณใกล้กับอ่างเก็บน้ำแม่ธิ มีเนื้อที่ประมาณ 15 ไร่ และบนดอยเป็นที่ประดิษฐานเจดีย์เก่าแก่ซึ่งมีพระสารีริกธาตุบรรจุอยู่ สันนิษฐานว่าสร้างเมื่อ พ.ศ. 1220 ในสมัยพระนางจามเทวี ตามตำนานจารึกในใบลานเล่าว่าขุนหลวงปาละวิจา มาตั้งเมืองที่นี่ซึ่งเป็นเมืองหน้าด่านและได้สร้างวัดไว้บนดอย ต่อมาถูกไฟป่าไหม้ลุกลาม ทำให้เหลือแต่เจดีย์และศาลาเล็ก ๆ หลังหนึ่ง
วัดพระธาตุดอยเวียง เดิมชื่อว่า วัดดอยเวียง ต่อมาได้เปลี่ยนแปลงชื่อวัดเป็น "วัดพระธาตุดอยเวียง" ตามประกาศกระทรวงศึกษาธิการ ลงวันที่ 24 มกราคม พ.ศ. 2538 
พระธาตุดอยเวียง.
พระธาตุดอยเวียง เป็นเจดีย์ขนาดเล็ก สูงประมาณ 10 เมตร ฐานสี่เหลี่ยมจัตุรัส กว้างด้านละประมาณ 3 เมตร ก่ออิฐถือปูน ลักษณะคล้ายเจดีย์ทรงพม่า 
พุทธรูปสำคัญ.
วัดนี้ยังมีพระพุทธรูปเก่าแก่อีก 3 องค์ 
ชั้นบนสุดของดอยเป็นที่ประดิษฐานของเจดีย์ธาตุดอยเวียง และทุก ๆ ปีในวันแรม 8 ค่ำ เดือน 7 จะมีประเพณีสรงน้ำพระธาตุ
การเดินทาง.
วัดพระธาตุดอยเวียง ใช้ทางหลวงหมายเลข 1147 ไปทางอำเภอสันกำแพง เลยสามแยกบ้านธิไปเล็กน้อยมีทางแยกขวา ให้เลี้ยวเข้าไปอีกประมาณ 1 กิโลเมตร พบสามแยกให้เลี้ยวขวาไปตามถนนทางหลวงชนบทสายบ้านธิ-ดอยเวียง ประมาณ 5 กิโลเมตร วัดพระธาตุดอยเวียงจะอยู่ขวามือ